4.De græske myndigheder indgav ansøgning EGF/2015/011 GR/Supermarket Larissa den 26. november 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningen punkt 4, var opfyldt. Kommissionen bekræftede modtagelsen af ansøgningen den 1. december 2015 og anmodede Grækenland om yderligere oplysninger inden for to uger efter datoen for ansøgningens indgivelse, dvs. den 10. december 2015. Der blev indsendt supplerende oplysninger inden for seks uger efter anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 14. april 2016.

Dato for kvittering for modtagelse af ansøgningen

3.Efter en vurdering af denne ansøgning konkluderede Kommissionen i overensstemmelse med de gældende bestemmelser i EGF-forordningen, at betingelserne for bevilling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

21.På grund af den faldende købekraft hos de græske husstande efter tilbagegangen i den græske økonomi siden begyndelsen af den økonomiske og finansielle krise faldt efterspørgslen efter varer, endog også efter basisvarer. I 2015 var omfanget af detailhandelen med føde-, drikke- og tobaksvarer efter at være faldet i fem på hinanden følgende år over 30 % lavere end omfanget i begyndelsen af krisen i 2008.

19.Ifølge de græske myndigheder var de begivenheder, der gav anledning til afskedigelserne, virksomhedens konkurs og lukning. Der var hovedsagelig to årsager til, at virksomheden gik konkurs: 1) nedgangen i den disponible husstandsindkomst - som følge af den stigende skattebyrde, de faldende lønninger (både hos private og offentligt ansatte) og den stigende arbejdsløshed - hvilket førte til et kraftigt fald i købekraften, 2) en drastisk tilbagegang i långivningen til virksomheder og enkeltpersoner som følge af de græske bankers likviditetsmangel. Ifølge den græske centralbank har den årlige vækstrate for udlån til husholdninger og virksomheder (undtagen i finansielle virksomheder) været negativ siden 2010 på grund af likviditetsmangel hos de græske banker.

16.I perioden 2009-2015 var indikatoren for forbrugertillid (den vægtede procentsats af positive og negative svar) negativ. Indikatoren forværredes betydeligt i løbet af de tre første år (-46 (2009) -63 (2010) -74 (2011)) og var højest i 2012 (-75). Forbrugerne har genvundet tilliden siden da, og indikatoren er næsten tilbage på niveauet for 2009: (-49 for perioden 2014-2015).

15.Ifølge en undersøgelse fra INE-GSEE, som blev offentliggjort i juli 2014, erklærede tre ud af fire arbejdstagere eller ansatte, at deres indkomster var faldet i 2014 i forhold til det foregående år på grund af lønnedskæringer. Endvidere havde de 38 % af respondenterne, som mente, at deres lønninger ville blive reduceret igen i næste kvartal, reduceret deres udgifter i overensstemmelse hermed.

14.Den umiddelbare virkning af de reducerede indtægter har været et fald i forbruget. I 2009 fulgte faldet i husholdningernes forbrug i Grækenland samme negative tendens som for EU-27. I 2010, 2011 og 2013 var der et opsving i husholdningernes forbrug for EU-27. Husholdningernes forbrug i Grækenland har været faldende siden begyndelsen af den finansielle og økonomiske krise, og tallene er blevet forværret hvert år i perioden 2008-2013.

12.For at behandle problemet med afbetalingerne på udenlandsgælden traf den græske regering i 2008 derudover upopulære foranstaltninger, som f.eks. en forhøjelse af skatterne, en strømlining af de offentlige udgifter og en nedbringelse af de offentligt ansattes lønninger. Lønningerne i den private sektor er også blevet reduceret i et forsøg på at øge den græske økonomis konkurrenceevne.

10.Til støtte for, at der findes en sammenhæng mellem afskedigelserne og den internationale finansielle og økonomiske krise, der er omhandlet i forordning (EF) nr. 546/2009, anfører Grækenland, at den græske økonomi for sjette år i træk befinder sig i en dyb recession (2008-2013). Ifølge ELSTAT, som er den græske statistikmyndighed, er det græske BNP siden 2008 faldet med 25,7 procentpoint, det offentlige forbrug med 21 procentpoint og det private forbrug med 32,3 procentpoint, mens arbejdsløsheden er steget med 19 procentpoint.

2 Tilmelding og registrering. Den første foranstaltning, der gennemføres for alle deltagere (arbejdstagere og unge, som ikke er i beskæftigelse eller under uddannelse), omfatter oplysninger om eksisterende tjenester og uddannelsesprogrammer og om kompetence- og uddannelseskrav.

1 Information rettet til unge, som ikke er i beskæftigelse eller under uddannelse. I modsætning til de støtteberettigede arbejdstagere, der allerede er blevet identificeret (tidligere ansatte og "medarbejdende ejere" hos Supermarket Larissa), er gruppen af støtteberettigede unge endnu ikke defineret. Med hensyn til yderligere kriterier for udvælgelse af de unge, som ikke er i beskæftigelse eller under uddannelse, og som er tiltænkt støtte, agter de græske myndigheder at anvende kriterier i lighed med kriterierne i planen for gennemførelse af den græske ungdomsgarantiordning (dvs. unge i fare for udstødelse, husstandsindkomstens størrelse, uddannelsesniveau, arbejdsløshedens varighed osv.) samt interessetilkendegivelser. Til dette formål har de til hensigt at iværksætte oplysningskampagner rettet specifikt mod unge, som ikke er i beskæftigelse eller under uddannelse.

29.Det samlede anslåede antal støtteberettigede modtagere, der forventes at deltage i foranstaltningerne, herunder unge, som ikke er i beskæftigelse eller under uddannelse, er derfor på 1 100.

28.De græske myndigheder vil desuden yde individualiserede tilbud, der medfinansieres af EGF, til op til 543 unge, som ikke er i beskæftigelse eller under uddannelse, og som er under 30 år på tidspunktet for ansøgningens indgivelse, eftersom alle afskedigelser, der er omhandlet i punkt 5, fandt sted i NUTS 2-regionerne Thessalien (Θεσσαλία) (EL14) og Centralmakedonien (EL12) og er støtteberettigede under ungdomsbeskæftigelsesinitiativet.

24.De græske myndigheder fremfører, at afskedigelserne i Supermarket Larissa yderligere vil forværre arbejdsløshedssituationen, som allerede er blevet forværret på grund af den økonomiske og finansielle krise, og situationen synes at være særligt sårbar. Grækenland har den højeste arbejdsløshed blandt EU's medlemsstater og den femte højeste på verdensplan.

23.For at tilpasse sig markedssituationen anvendte virksomheden nogle spareforanstaltninger, som f.eks. lønnedskæringer (-30 %), genforhandling af lejekontrakter, udsættelse af forfaldsdatoen på regninger, forslag om billigere produkter, reduktion af driftsomkostninger (f.eks. ved at reducere belysningstimer i forretningerne) osv. Virksomheden kunne dog ikke overvinde sine tab og måtte i sidste ende lukke den ene efter den anden forretning i andet kvartal af 2014. Lukningen af virksomheden og de efterfølgende afskedigelser fandt først sted et år senere (andet kvartal af 2015), da retten afsagde dom i forbindelse med den konkursbegæring, som en leverandør til Supermarket Larissa havde indgivet.

3 Personligt og erhvervsmæssigt dossier. Denne foranstaltning skal hjælpe arbejdstagere og unge, som ikke er i beskæftigelse eller under uddannelse, med at udpege deres egne stærke og svage sider og muligheder i relation til deres egne interesser og udarbejde en realistisk karriereplan. Som følge af disse evalueringer udarbejdes der et personligt og erhvervsmæssigt dossier, der indeholder den pågældendes individuelle plan og en handlingsplan.

4 Støtte til jobsøgning og erhvervsvejledning. Dette omfatter: 1) uddannelse i horisontale spørgsmål, som f.eks. udvikling af sociale færdigheder, tilpasning til nye situationer, beslutningstagning, 2) hjælp til jobsøgning, herunder oplysninger om ledige job, aktiv undersøgelse af lokale og regionale beskæftigelsesmuligheder, jobsøgningsteknikker og kursus i udarbejdelse af CV'er og følgebreve og i, hvordan man forbereder sig til et jobinterview, 3) erhvervsvejledning: rådgiverne yder erhvervsvejledning til afskedigede arbejdstagere og de unge, som ikke er i beskæftigelse eller under uddannelse, og vil vejlede dem i retning af bestemte jobtilbud.

5 Beskæftigelsesvejledning. Rådgiverne vil også ledsage arbejdstagerne og de unge, som ikke er i beskæftigelse eller under uddannelse, under gennemførelsen af deres uddannelsesforløb og de individuelle planer om at vende tilbage til beskæftigelse. Deltagere, der er interesserede i at etablere en virksomhed, vil få generel støtte og rådgivning i forbindelse med iværksætteri inden for rammerne af denne erhvervsvejledningsforanstaltning.

6 Tilsyn. Denne foranstaltning giver mulighed for at følge deltagerne i seks måneder efter afslutningen af foranstaltningernes gennemførelse. Denne aktivitet vil blive gennemført på medlemsstaternes bekostning.

–Videreuddannelse, omskoling og erhvervsuddannelse. Denne foranstaltning består i erhvervsuddannelseskurser til arbejdstagere og unge, som ikke er i beskæftigelse eller under uddannelse; kurserne svarer til de under erhvervsvejledningsfasen fastsatte behov og finder sted inden for områder og sektorer med gode fremtidsudsigter og opfylder de anerkendte behov på arbejdsmarkedet. Udannelseskurserne kan også suppleres med praktikophold.

–Støtte til virksomhedsetablering. Arbejdstagere eller unge, som ikke er i beskæftigelse eller under uddannelse, og som etablerer deres egen virksomhed, modtager op til 15 000 EUR som bidrag til dækning af etableringsomkostninger. I Grækenland er et af de største problemer, som iværksættere står over for ved etablering af en virksomhed, adgangen til finansiering. Bankerne giver afslag på de fleste ansøgninger om lån på grund af likviditetsmangel. Denne foranstaltning har til formål at fremme iværksætteri gennem finansiel støtte. Støtten udbetales i rater, efter at visse delmål er opnået, som f.eks. udarbejdelse af en virksomhedsplan, registrering af virksomheden osv. I betragtning af at et stort antal støttemodtagere har en baggrund som medlemmer/"medarbejdende ejere" af kooperativer, finder de græske myndigheder det meget sandsynligt, at nogle af de nye virksomheder vil tage form af sociale kooperativer og dermed være berettiget til støtte i henhold til den græske lov om socialøkonomi og socialt iværksætteri.

–Deltagelsesgodtgørelse og uddannelsesstøtte. For at dække de udgifter, der er påløbet i forbindelse med deltagelse i erhvervsvejledningsforanstaltningen, modtager støttemodtagerne 50 EUR pr. deltagelsesdag. Mens de er under uddannelse, vil støtten være på 6 EUR pr. time.

–Mobilitetstillæg. Arbejdstagere eller unge, som ikke er i beskæftigelse eller under uddannelse, og som accepterer et arbejde, der indebærer bopælsændring, modtager et engangsbeløb på 2 000 EUR til dækning af de relevante udgifter.

31.De foreslåede foranstaltninger, som her er beskrevet, udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.

32.De græske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger.

Budgetoverslag

33.De anslåede samlede omkostninger er på 10 780 000 EUR og omfatter udgifterne til de individualiserede tilbud på 10 530 000 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 250 000 EUR.

34.Der anmodes om økonomisk EGF-støtte på i alt 6 468 000 EUR (60 % af de samlede omkostninger).





Foranstaltninger Forventet antal deltagere Anslåede omkostninger pr. deltager

(i EUR) Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)) Erhvervsvejledning 1 100 1 250 1 375 000 Uddannelse, omskoling og erhvervsuddannelse 1 100 2 690 2 960 000 Støtte til virksomhedsetablering 200 15 000 3 000 000 Subtotal (a): Procentdel af pakken af individualiserede tilbud – 7 335 000 (69,66 %) Tilskud og incitamenter (foranstaltninger i henhold til EGF-forordningens artikel 7, stk. 1, litra b)) Deltagelsesgodtgørelse 1 100 1 250 1 375 000 Uddannelsesstøtte 900 1 800 1 620 000 Deltagelsesgodtgørelse og bidrag til udgifter ved pendling 100 2 000 200 000 Subtotal (b): Procentdel af pakken af individualiserede tilbud – 3 195 000 (30,34 %) Foranstaltninger i henhold til EGF-forordningens artikel 7, stk. 4 1. Forberedende arbejde – 40 000 2. Forvaltning – 110 000 3. Oplysning og offentlig omtale – 50 000 4. Kontrol og rapportering – 50 000 Subtotal (c): Procentdel af de samlede omkostninger 250 000 (2,32 %) Samlede omkostninger (a + b + c): – 10 780 000 EGF-støtte (60 % af de samlede omkostninger) – 6 468 000

35.Omkostningerne til de foranstaltninger, der er anført i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De græske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne.

36.De græske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.

Periode for udgifternes støtteberettigelse

37.De græske myndigheder begyndte den 26. februar 2016 at yde individualiserede tilbud til de støtteberettigede arbejdstagere og unge, som ikke er i beskæftigelse eller under uddannelse. Udgifterne til foranstaltningerne for arbejdstagerne skal derfor være støtteberettigede til økonomisk EGF-støtte fra den 26. februar 2016 til den 26. februar 2018, mens udgifterne til foranstaltninger for unge, som ikke er i beskæftigelse eller under uddannelse, vil være berettiget til økonomisk EGF-støtte fra den 26. februar 2016 til den 31. december 2017.

38.De græske myndigheder påtog sig den administrative udgift, der skal gennemføre EGF, den 26. februar 2016. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 26. februar 2016 til den 26. august 2018.

Komplementaritet med de foranstaltninger, der finansieres af nationale midler eller EU-midler